Cuneiform Tablet BIN 4 6 (NBC 1699)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ qí-bi-ma um-ma šu-IŠTAR-ma KÙ.BABBAR i-na wa-aḫ-šu-ša-na wa-qá-ar šu-ku-ba-am aṣ-ba-at-ma URUDU a-na ša-lá-tù-a-ar uš-té-bi-il₅ um-ma šu-ut-ma ṣú-ḫa-ru-a li-li-ku-nim-ma KÙ.BABBAR a-ša-qá-lá-kum ṣú-ḫa-ru-šu i-lu-ku-nim-ma KÙ.BABBAR ú-ša-áš-qá-al-šu-ma ú-šé-ba-lá-kum i-a-šar KÙ.BABBAR ša-qá-lam lá i-mu-a um-ma šu-ut-ma a-dí 10 u₄-me ra-mì-ni ú-za-kà-ma a-na-ku-ma a-lá-ak a-ma-kam aq-bi₄-a-kum um-ma a-na-ku-ma wa-ar-ki-šu lu-ša-zi-iz um-ma a-ta-ma wa-ar-ki-šu lá tù-ša-za-az ša-qá-lá-am lá i-mu-a a-bi a-ta be-lí a-ta šu-pu-ur-ma ša-pá-tim i-na lu-ḫu-sà-tí-a li-dí-nu-ma KÙ.BABBAR pá-ni-a-ma lu-šé-bi₄-lu-ni-kum KÙ.BABBAR ma-lá ú-šé-bu-lu-ni-ku-ni té-er-ta-kà li-li-kam a-na DUMU a-mur-IŠTAR KÙ.BABBAR 1 GÍN lá ta-da-an ḫu-sà-ru-a ta-ad-nu-ma KÙ.BABBAR il₅-ta-qé-ú